Date Night SA - Articles - KIKKER JOU SEKSLEWE OP
'n Gesonde sekslewe is die sement van 'n huwelik. Die basis van 'n vervullende seksuele en sensuele verhouding is egter emosionele intimiteit. Die kwaliteit van wat tussen die lakens (of op die bank…) gebeur hang baie nou saam met die kwaliteit van die verhouding buite die slaapkamer. Dit is dus belangrik om genoeg kwaliteit-tyd aan mekaar te spandeer. Dit is soms moeilik in die alledaagse gejaagde lewe, maar beplanning is die antwoord. Skep rituele van saam wees, 'n weeklikse 'date night' en daaglikse konneksie. In my opinie het meeste mense teveel 'seks' en VRY hulle te min!
Vervullende seks is 'n proses en nie 'n 'insident' nie. Dit begin reeds met die soen met 'n toekoms in die oggend en met die skep van seksuele spanning en afwagting. Stuur dalk 'n stuitige SMS of bel jou maat onverwags. Onthou jou brein is jou belangrikste seksorgaan, stel jouself daarop in om die saamwees te geniet. Doen moeite om 'n sensuele atmosfeer te skep deur byvoorbeeld kerse of sagte musiek. Wees kreatief en eksperimenteer. Voorspelbaarheid en verveling is jou sekslewe se grootste vyand. Dink aan interessante maniere om seks te inisieer en breek weg uit die slaapkamer.'n Naweek alleen saam weg is altyd 'n goeie idee om eerstens emosionele maar ook sensuele intimiteit te bevorder.
Fokus op die sensuele eerder as die seksuele. Dit gaan oor die reis en nie die eindbestemming nie – oor sielskommunikasie. Vergeet van jou inhibisies en fokus daarop om te ontspan en die oomblik te geniet. Pasop dat seks nie te ernstig raak nie, hou dit lig en speels en sit die humor terug in die slaapkamer. Seks is nie 'n resies nie, neem julle tyd. Kommunikeer oor julle seksuele behoeftes. Indien julle probleme ervaar in julle verhouding of op seksuele gebied soos byvoorbeeld 'n gebrek aan seksuele begeerte, erektiele disfunksie, 'n onvermoë om orgasme te bereik of enige vorm van seksuele pyn gaan sien 'n seksuoloog vroeër as later omdat enige sekuele probleem opgelos kan word.
Under the Covers is a part of the Date Night Ideas group. Sex is after all a natural end to a date with the person you love. Just like it is necessary to schedule dates with your partner, it is important to plan Sex Night as Date Night. Visit www.underthecovers.co.za for more interesting articles.